

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.139

(protokols Nr.4, 18.p.)

**Par uzņemšanu Palīdzības reģistrā un dzīvojamās telpas izīrēšanu**

Priekuļu novada dome iepazīstas ar M.R., personas kods (), 2019.gada 15.janvāra iesniegumu, reģistrācijas Nr. 3-9/2019-487, ar lūgumu sniegt palīdzību dzīvokļa jautājuma risināšanā.

Izvērtējot Priekuļu novada domes rīcībā esošo informāciju un ar M.R. lietu saistītos apstākļus, konstatēts:

2019.gada 15.janvārī M.R., personas kods (), iesniedza Priekuļu novada pašvaldībai iesniegumu, reģ.Nr.3-9/2019-487, ar lūgumu sniegt palīdzību dzīvokļa jautājuma risināšanā. M.R. papildus ir iesniedzis sekojošus dokumentus:

1. invaliditātes apliecības kopiju,
2. par atbilstību maznodrošinātas ģimenes statusam - Priekuļu novada Sociālā dienesta 20.02.2019. izziņa Nr.2-4/2019-72,
3. par personas deklarēto dzīvesvietu - Priekuļu novada pašvaldības 15.01.2019. izziņa Nr.3-7/2019-70,
4. par nekustamo īpašumu piederību -Valsts zemes dienesta izziņa Nr.9-01/794480-1/1.

Pēc Priekuļu novada pašvaldības 15.01.2019. izziņas Nr.3-7/2019-70 personas M.R., personas kods (), deklarētā dzīvesvieta (adrese), no 2016.gada 17.augusta.

Saskaņā ar Valsts zemes dienesta 14.01.2019. izziņu Nr.9-01/794480-1/1 uz M.R., personas kods (), vārda nekustamā īpašuma valsts kadastra informācijas sistēmas aktuālajos datos nekustamie īpašumi nav reģistrēti.

Saskaņā ar 20.02.2019. Priekuļu novada Sociālā dienesta izziņu Nr.2-4/2019-72 M.R. piešķirts maznodrošinātas ģimenes statuss uz laiku no 01.02.2019.- 31.07.2019., atbilstoši Ministru Kabineta 2014.gada 25.novembra noteikumu Nr.727 “Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā īstenošanas noteikumi” 4.1.3.apakšpunktu.

Priekuļu novada pašvaldība izskatot visus M.R. iesniegtos dokumentus secināja, ka viņš ietilpst to personu kategorijās, kuras, deklarējot savu dzīvesvietu Priekuļu novada administratīvajā teritorijā ir tiesīgas reģistrēties dzīvokļa jautājumu risināšanā sniedzamās Palīdzības reģistrā, lai saņemtu pašvaldībai piederošo vai tās nomātu dzīvojamo telpu izīrēšanas palīdzību pamatojoties uz Priekuļu novada pašvaldības saistošajiem noteikumiem Nr.6 “Par palīdzību dzīvokļu jautājumu risināšanā Priekuļu novadā”.

Saistošo noteikumu Nr.6 “Par palīdzību dzīvokļu jautājumu risināšanā Priekuļu novadā” 15.p., 15.2.p., 15.2.3.p. nosaka, ka “vispārējā kārtībā reģistrē maznodrošinātu personu, ja visi pilngadīgie ģimenes locekļi ir pensionāri vai invalīdi, kuriem nav apgādnieku”.

Ņemot vērā iepriekš minēto un pamatojoties uz Priekuļu novada pašvaldības Saistošo noteikumu Nr. 6 “Par palīdzību dzīvokļu jautājumu risināšanā Priekuļu novadā” 15., 15.2., 15.2.3. punktu, Priekuļu novada domes Dzīvokļu jautājumu komisijas 2019.gada 17.aprīļa atzinumu un Priekuļu novada domes Tautsaimniecības komitejas 2019.gada 17. aprīļa lēmumu (protokols Nr.5), atklāti balsojot: PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. **Atzīt M.R.**, personas kods (), par tiesīgu reģistrēties Priekuļu novada pašvaldības Palīdzības reģistrā vispārējā kārtībā ar Nr.13, lai saņemtu pašvaldībai piederošo vai tās nomātu dzīvojamo telpu izīrēšanas palīdzību;
2. Ar 2019.gada 1.maiju slēgt dzīvojamās telpas īres līgumu ar M.R., personas kods (), par vienistabas dzīvokļa, kopējā platība 19,6 m2 izīrēšanu uz vienu gadu, ar tiesībām īres līgumu pagarināt.
3. Piekrist, ka M.R., pēc īres līguma noslēgšanas deklarē dzīvesvietu (adrese).
4. Uzdot Priekuļu novada pašvaldības nekustamā īpašuma speciālistei L.S.Berovskai sagatavot īres līguma projektu.
5. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt M.R. un Priekuļu novada Dzīvokļu jautājumu komisijai.

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja Elīna Stapulone